A Jezus Kristu nia ressurreisaun
· Ressurreisaun ne’e uluk akontese duni ka lae? (1 Korintu 15:1-11)
· Molok hatan duvida sira husi ema Korintu sira kona ba ressurreisaun, Paulo hatudu fali ba sira oinsa evangelhu servisu (1 Kor. 15:1-2): Evanjellu haklaken => Ema simu => Ema kontinua metin iha evanjellu => Ema hetan salvasaun.
· Saida mak evanjellu ne'ebe ita haklaken? (1 Korintu 15:3-4): Kristu mate tamba ita nia sala → Kristu hakoi → Kristu moris hias iha loron datoluk.
· Oinsa ita hatene katak ressurreisaun akontese duni iha istoria? Se mak haree Jesus depois Nia moris fali? (1 Korintu 15:5-8): Pedro no apostlu sanulu resin rua → Irmaun liu 500 → Tiago no apostolu sira → Paulo.
· Paulo hatudu klaru katak evangelhu mak Maromak nia ministeriu ne'ebe hala'o tuir Eskritura. Ida ne'e mak Maromak nia planu ne'ebe prepara ona, no ressurreisaun iha papel importante tebes. Se iha ema ida mak duvida, nia bele husu ba sasin sira ne'ebe sei moris iha tempu ne'eba. 

B Rejultadu husi Jezus nia ressurreisaun
· Saida mak sei akontese se Kristu la moris hias husi mate? (1 Korintu 15:12-19)
· Se ita nega katak ema mate la moris fali, ida ne'e la tuir fiar Kristaun. Tanba Bíblia dehan: “Se la iha ressurreisaun husi ema mate, Kristu mos la moris fali.” (1 Korintu 15:12-13) Se Jesus la moris fali: 
(1) Haklaken evanjellu sei la vale [laiha folin] (1 Kor. 15:14a)
(2) Ita nia fe la vale [laiha folin] (1 Kor. 15:14b) [laiha utilidade] (1 Kor. 15:17a)
(3) Ita sei sai sasin falsu (1 Kor. 15:15)
(4) Ita sei hela nafatin iha ita nia sala  (1 Kor. 15:17b)
(5) Ema ne'ebe mate sei la moris fali  (1 Korintu 15:18)
· La ho moris hias, Jezus mak ema loos deit ne'ebe ema oho la ho kauza, maibe laiha kbiit atu salva. "Maibe agora Kristu moris hias ona husi mate" (1 Korintu 15:20a) . Ita iha Maksoin ida ne'ebe MORIS.
· Tanba ne'e, evangelhu iha sentidu; ita nia fiar mos iha sentidu; ita sai sasin ne’ebe fiel; ita nia sala hetan perdua; no ema ne'ebe mate iha Kristu sei moris fali.
· Saida mak garante katak ressurreisaun sei akontese? (1 Korintu 15:20-34)
· Jezus Kristu nia Ressurreisaun garante katak sira ne'ebe simu planu salvasaun, husi Adao to'o mundu remata, maske sira mate, sira sei moris fali. (1 Korintu 15:20-23)
· Saida mak sei akontese depois ita hetan moris hias? Hodi manan mate, Jezus manan ona ninia inimigu sira hotu (1 Kor. 15:25-26). Depois, Jesus sei submete buat hotu ba Aman, atu nune’e “Maromak bele sai buat hotu iha buat hotu” (1 Cor. 15:24, 28).
· Aleinde garansia futuru sira ne'e, Paulo fo mai ita garansia rua ne'ebe afeta ita nia moris lor-loron nian:
(1) Diak atu haklaken evanjellu, maski ida ne'e envolve terus ka perigu..                            (1 Kor. 15:30-32)
(2) Diak atu hamoris prinsipiu sira iha Biblia (1 Kor. 15:33-34)


C Ita nia ressurreisaun
· Isin saida mak ita sei uja bainhira ita moris hias? (1 Korintu 15:35-49)
· Paulo uza analojia haat atu esplika diferensa entre ita nia isin agora no isin ne'ebe moris hias:
(1) Ai-horis nia isin (1 Kor. 15:35-38): Fini ida kuda ona; Sereal ida koilleta ona; Maromak foo ba ai-horis ida-idak isin ne’ebe Nia hakarak.
(2) Isin fiziku sira (1 Kor. 15:39): Ema nia isin; Animal nia isin; Ikan nia isin; manu nia isin.
(3) Isin iha lalehan (1 Kor. 15:40-41): Loro-matan nia gloria; Fulan nia gloria; Fitun nia gloria; ida-idak ho nia gloria rasik (naroman)
· Saida mak diferensa entre isin agora no isin ne'ebe moris fali? (1 Kor. 15:42-44)
(1) Isin agora: Koruptu; Dezonradu; Fraku; animal
(2) Moris hias nia isin: Inkoruptu; gloriozu; forsa; espiritual
· Adao iha isin rai nian; Adao daruak [Jezus] iha isin seleste. Iha ressurreisaun, ita nia isin sei transforma sai hanesan isin Kristu: sei la estraga, iha gloria, iha kbiit, espiritual no seleste. (1 Kor. 15:45-49).
· Bainhira mak ita hetan ressurreisaun? (1 Korintu 15:50-58)
· Molok esplika tempu ressurreisaun no saida mak sei akontese ba ita nia isin, Paulo dehan “isin no ran labele simu reinu lalehan” (1 Kor. 15:50). Ida ne'e signifika katak depois ressurreisaun ita sei laiha isin fiziku?
· Espresaun “isin no raan” sempre uza nudar sinonimu ba “ema” (Mt. 16:17; Gal. 1:16; Ef. 6:12; Ebr. 2:14). Paulo halo hela paralelu ida iha ne'e: abitante sira Rai nian = korrupsaun; abitante sira Lalehan nian = inkorupsaun. Iha ne’e ita iha isin ida ne’ebe dodok no, tamba ne’e, ita labele lori nia ba Lalehan.
· Iha Jesus nia mai fila-fali, isin ne'ebe bele estraga sei transforma sai isin ne'ebe labele estraga, hanesan Jesus Kristu nia isin wainhira nia moris hias (1 Kor. 15:51-55; Luk. 24:36-40).
· Ba sira ne'ebe “toba” iha Jezus nia naran, sei sai hanesan tempu badak ne’ebe liu deit. Iha momentu ida sira sente mate, no iha momentu tuir mai sira haree Jezus nia mai (1 Kor. 15:52).
